A group of people posing for a photo

Description automatically generated **30.9.21**

**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 18/10**

**Επεισόδιο 947**

Ο Μαχίρ είναι στο γραφείο της έπαυλης των Χακτανίρ μαζί με την Κιγιμέτ και παρολίγο η Χουμεϊρά να τους δει μαζί. Η Μελέκ εξακολουθεί να περνάει δύσκολες στιγμές στην προσπάθειά της να δουλέψει και να καλύψει τις ανάγκες της Ελίφ. Η κατάσταση την έχει κάνει να χάσει το κέφι της και η Ελίφ μαζί με την Ασλί προσπαθούν να βρουν τρόπους να την κάνουν να χαρεί αλλά ταυτόχρονα και να τη βοηθήσουν οικονομικά, μέχρι να βρει πάλι δουλειά. Η Ζουλιντέ ακούει στο τηλέφωνο της τα μηνύματα που της έχει αφήσει ο Σαφάκ. Η Λεμάν και η Αλέβ παρακολουθούν συνεχώς το μαγαζί της Ζουλιντέ. Ο Τουφάν απειλεί τη Ζουλιντέ πως θα σκοτώσει τον Σαφάκ και η Ζουλιντέ είναι αναστατωμένη. Η Αλέβ καταστρώνει ένα καινούργιο σχέδιο και αρχίζει να συμπεριφέρεται πολύ θερμά και φιλικά στη Ζουλιντέ. Ο Σαφάκ και ο Εμιρχάν περπατάνε μαζί και η Ζουλιντέ τους πλησιάζει. Όταν όμως φτάνει κοντά τους, βλέπει τον Τουφάν να παραμονεύει και να βγάζει ένα μαχαίρι από την τσέπη του, κοιτώντας απειλητικά τον Σαφάκ…

**Τρίτη 19/10**

**Επεισόδιο 948**

Η Ζουλιντέ φοβάται πως θα χάσει τον γιο της εξαιτίας του Τουφάν αλλά και τον Σαφάκ και είναι απελπισμένη. Συμπεριφέρεται ψυχρά και κρατάει σε απόσταση τον Σαφάκ. Η ξαφνική και αδικαιολόγητη αλλαγή στη

συμπεριφορά της, μπερδεύει τον Εμιρχάν και ο Σαφάκ προσπαθεί να καταλάβει τι συμβαίνει. Η Μελέκ και η Ελίφ φτιάχνουν και πουλάνε κουλουράκια για να τα βγάλουν πέρα και είναι ικανοποιημένες γιατί τουλάχιστον είναι μαζί. Ξέρουν πια πως κανείς δεν μπορεί να τις χωρίσει. Η Ασλί τις βοηθάει όσο μπορεί για να ανταπεξέλθουν στις απαιτήσεις της ζωής. Ο Λεβέντ, ο προσωπικός οδηγός της Χουμεϊρά, την προστατεύει από όλους και από όλα και ξεκινάει να αναπτύσσεται ανάμεσά τους μια σχέση πέρα από την επαγγελματική. Η Χουμεϊρά θέλει να τον μάθει καλύτερα αλλά ο Λεβέντ παραμένει ένας άντρας μυστήριο. Θα καταφέρει η Χουμεϊρά να αποκαλύψει ποιος είναι πραγματικά ο Λεβέντ; Ίσως, αλλά αυτά που θα ανακαλύψει για εκείνον θα την κάνουν ευτυχισμένη; Ο Κερέμ πρόκειται να κάνει μια επαγγελματική συμφωνία με μια γυναίκα, τη Ντέρια, που πρόκειται να γίνει η νέα εργοδότης της Μελέκ με τη βοήθεια της Ασλί…

**Τετάρτη 20/10**

**Επεισόδιο 949**

Η Ζουλιντέ συμπεριφέρεται ψυχρά και κρατάει την απόσταση της από τον Σαφάκ. Ο Σαφάκ δεν κρύβει την ανησυχία του και το μυαλό του είναι συνέχεια στη Ζουλιντέ. Η Αλέβ και η Λεμάν κατηγορούν τη Ζουλιντέ για την άσχημη διάθεσή του. Ο λόγος της αλλαγής της συμπεριφοράς της Ζουλιντέ στον Σαφάκ δεν είναι άλλος από τον Τουφάν, ο οποίος την απείλησε με τη ζωή του Εμιρχάν και του Σαφάκ, αν δεν κάνει ό,τι της λέει. Τα κουλουράκια της Μελέκ έχουν μεγάλη επιτυχία στη γειτονιά και γίνονται ανάρπαστα. Η Ματσιντέ έχει προσλάβει κάποιους άντρες, οι οποίοι αναζητούν τη Μελέκ και την Ελίφ. Η Ματσιντέ βρίσκεται μαζί τους και κάποια στιγμή βλέπει μακριά την Ελίφ μαζί με τη Μελέκ και προσπαθεί να τις πλησιάσει αλλά τις χάνει μέσα στο πλήθος. Αρχικά η Ματσιντέ απογοητεύεται όμως σκέφτεται πως πλέον είναι στα ίχνη τους. Η Χουμεϊρά ακούει τον Λεβέντ να παίζει κιθάρα στον κήπο. Αρχίζει να εκτιμά τα προσόντα του και να αναγνωρίζει τις ευαισθησίες, που κρύβει αυτός ο άντρας. Η Ασλί πηγαίνει καλά νέα στη Μελέκ. Μια εταιρία μόδας προσλαμβάνει ταλαντούχες νοικοκυρές και θεωρεί πως εκείνη είναι μια τέλεια υποψήφια. Η εταιρία δεν είναι άλλη από αυτή της οικογένειας Χακτανίρ. Ο άντρας του Ταρίκ τηλεφωνεί στη Χουμεϊρά και την πιέζει να επισκεφθεί την επόμενη μέρα τον Ταρίκ στη φυλακή. Η Χουμεϊρά γίνεται έξαλλη και κλείνει εκνευρισμένη το τηλέφωνο. Δεν θα είναι όμως εύκολο να τους βγάλει από τη ζωή της. Ο διευθυντής του σχολείου μαθαίνει πως η Ελίφ δεν έχει στοιχεία ταυτότητας και της απαγορεύει να

μπει στο σχολείο. Η Ελίφ αναστατώνεται επειδή δεν μπορεί να συνεχίσει το σχολείο…

**Πέμπτη 21/10**

**Επεισόδιο 950**

Η Αλέβ και η Λεμάν είναι δυσαρεστημένες εξαιτίας της σχέσης του Σαφάκ με τη Ζουλιντέ. Θέλουν να τους χωρίσουν και σκέφτονται να χρησιμοποιήσουν τον Τουφάν, τον πρώην άντρα της Ζουλιντέ για να το πετύχουν. Υπάρχει πρόβλημα με τη φοίτηση της Ελίφ στο σχολείο και η Μελέκ θέλει να την πάρει από εκεί αλλά η Ασλί δεν την αφήνει να το κάνει, αν και κινδυνεύει να χάσει τη θέση της. Η Χουμεϊρά πηγαίνει στην πισίνα. Ο Λεβέντ δεν είναι εκεί, είναι όμως η κιθάρα του. Η Χουμεϊρά παίρνει την κιθάρα και παίζει. Ξαφνικά, βλέπει τους άντρες του Ταρίκ και τρομάζει. Ένας άντρας βάζει το χέρι του στο στόμα της και ο Λεβέντ έρχεται για να τη βοηθήσει. Κατά τη διάρκεια του καυγά σπάει η κιθάρα του Λεβέντ. Την επόμενη μέρα ο Λεβέντ αναζητά την κιθάρα του αλλά δεν τη βρίσκει πουθενά. Την έχει πάρει η Χουμεϊρά. Η Μελέκ ψάχνει για δουλειά. Η Κιγιμέτ προσπαθεί να μάθει κάτι από τον Λεβέντ χωρίς αποτέλεσμα. Ο Τουφάν απειλεί ξανά τη Ζουλιντέ πως θα σκοτώσει τον Εμιρχάν αλλά και την ίδια, αν παντρευτεί τον Σαφάκ…

**Παρασκευή 22/10**

**Επεισόδιο 951**

Η Ελίφ είναι άρρωστη αλλά θέλει να μάθει το ποίημα για τη σχολική παράσταση. Ο διευθυντής του σχολείου καλεί στο γραφείο του την Ασλί και την αναγκάζει να παραιτηθεί, μετά από αυτό που έκανε για την Ελίφ. Η Χουμεϊρά φροντίζει να φτιάξει την κιθάρα του Λεβέντ. Όταν εκείνος τη βλέπει να είναι σαν καινούρια δεν μπορεί να κρύψει τη χαρά του. Η Ζουλιντέ είναι τρομοκρατημένη εξαιτίας των απειλών του Τουφάν και δεν μπορεί να αποδεχθεί την πρόταση γάμου του Σαφάκ. Η Αλέβ και ο Τουφάν καταστρώνουν ένα νέο σχέδιο, που θα αναγκάσει τον Σαφάκ να βγει μια για πάντα από τη ζωή της Ζουλιντέ. Η Ασλί δεν ξέρει πως να ανακοινώσει στην Ελίφ πως δεν μπορεί να συνεχίσει να πηγαίνει στο σχολείο και δεν μπορεί να πάρει μέρος στη σχολική παράσταση. Όταν το μαθαίνει η Ελίφ νιώθει μεγάλη θλίψη. Ο Σαφάκ απαιτεί μια απάντηση από τη Ζουλιντέ και εκείνη του λέει πως δεν μπορεί να τον παντρευτεί. Ο Σαφάκ δεν μπορεί να το πιστέψει…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

Γραφείο Τύπου & Επικοινωνίας